[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000023", "text": "gyda diwydiant a chyrff proffesiynol"}, {"text_idx": "#000025", "text": "Mae\u2019r cwrs yma, a ysgogir gan syniadau ac sydd yn seiliedig ar sgiliau, yn cynnwys popeth o gelfyddyd cysyniad i Fodelu 3D, Datblygu Cymeriadau, Cerflunio 3D a Chreu Lefelau. Byddwch yn astudio gradd sydd ag arloesedd, creadigedd a chyflogadwyedd wrth ei chalon wrth ichi ddod a\u0302 chysyniadau\u2019n fyw sydd yn prysur newid."}, {"text_idx": "#000026", "text": "Ennill profiad o\u2019r sgiliau a thechnegau dylunio a ddefnyddir i ddod a\u0302 phrosiectau o gysyniad i\u2019r sgri\u0302n drwy baentio digidol, modelu 3D, cerflunio 3D, animeiddio 3D ac injan ge\u0302m.\nDatblygu cymysgedd o sgiliau dylunio a thechnegol megis dylunio a chreu amgylchfyd/cymeriad, modelu 3D, gweadu, dylunio lefelau, creu lefelau, briffiau byw, a chynhyrchu gemau.\nEnnill gwybodaeth gadarn o gelfyddyd gemau a chysyniad, gyda phwyslais ar arloesi, dylunio a chreadigedd yn hytrach nag agweddau rhaglennu a thechnegol y diwydiant gemau.\nDefnyddio\u2019r feddalwedd safon diwydiant diweddaraf.\nCael cyfle i weithio\u2019n uniongyrchol gyda gweithwyr proffesiynol yn y diwydiant ar brosiectau byd go iawn, i helpu i ddatblygu eich sgiliau a\u2019ch profiad.\n*Astudio cwrs hwn yn rhan o faes pwnc a raddiwyd yn 3ydd yn y DU ac yn 1af yng Nghymru am foddhad ag addysgu ac yn ail yn y DU ac yn 1af yng Nghymru am foddhad gyda\u2019r cwrs yn nhablau cynghrair pwnc Cyfrifiadureg a Systemau Gwybodaeth, The Guardian University Guide 2022."}, {"text_idx": "#000027", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenLletyRhyngwladol"}, {"text_idx": "#000028", "text": "Cysylltiadau cryf gyda diwydiant a chyrff proffesiynol megis Skillset, NAHEMI a sefydliadau amrywiol. Mae ein modiwlau Dyfodol Creadigol yn cynnwys ystod eang o siaradwyr gwadd o\u2019r diwydiannau creadigol.\nYmweliadau a\u0302 diwydiant i gael mewnwelediad uniongyrchol i sut mae cwmni\u0308au cyfryngau creadigol yn gweithio a\u2019r amrywiaeth o gyfleoedd cyflogaeth sydd ar gael wrth ichi ddatblygu eich dyheadau gyrfaol. Hefyd mae yna deithiau astudio eraill i wyliau ac expos Gemau Fideo.\nCyfleoedd i gystadlu mewn cystadlaethau.\nMae gennym ni gyfleusterau arbenigol yn ein Canolfan Diwydiannau Creadigol pwrpasol, megis ein stiwdio deledu a sgrinio gwyrdd, a meddalwedd megis Maya, Mudbox, Unreal Engine 4, Subsance Paitner/Designer a Creative Cloud ar gyfer creu Celfyddyd Gemau a lefelau chwarae.\nMae yna ofal bugeiliol cryf mewn cymuned greadigol gyfeillgar gyda\u2019r pwyslais ar adeiladu ti\u0302m a gwaith ar y cyd. Mae\u2019r oriau cyswllt gyda thiwtoriaid yn uchel gyda staff brwdfrydig a chefnogol sydd yn ymarferwyr gwybodus, ymchwil weithredol.\nMae opsiwn Blwyddyn Lleoliad Diwydiant yn gyfle i fyfyrwyr gael profiad uniongyrchol o\u2019r gweithle ac ennill profiad cyflogaeth gwerthfawr ar gyfer y dyfodol.\n*Mae\u2019r cwrs hwn yn rhan o faes pwnc a raddiwyd yn 3ydd yn y DU ac yn 1af yng Nghymru am foddhad ag addysgu ac yn ail yn y DU ac yn 1af yng Nghymru am foddhad gyda\u2019r cwrs yn nhablau cynghrair pwnc Cyfrifiadureg a Systemau Gwybodaeth, The Guardian University Guide 2022."}, {"text_idx": "#000030", "text": "Mae\u2019r radd hon wedi ei dylunio\u2019n bennaf ar gyfer y rhai hynny sydd yn dymuno dilyn gyrfa yn y diwydiannau celfyddyd gemau a swyddi dylunio cysylltiedig. Mae\u2019n archwilio holl agweddau allweddol prosesau cynhyrchu gemau, gan dynnu ar eich dychymyg a defnyddio amrywiaeth o dechnegau o gysyniadau 2D i gynhyrchu 3D ar y sgri\u0302n, gan gynnwys Modelu 3D, cerflunio, dylunio lefelau a chyfryngau sgri\u0302n cymysg. Mae pwyslais yn cael ei roi ar eich datblygiad personol a phroffesiynol, sgiliau cyfathrebu ac entrepreneuraidd er mwyn ichi fod yn barod i symud i ddiwydiant amrywiol sydd yn prysur newid."}, {"text_idx": "#000032", "text": "Yn ystod lefel 5 (blwyddyn 2) y rhaglen, byddwch yn mynychu sesiynau tiwtorial am y flwyddyn lleoliad, gan gynnwys y broses o ganfod lleoliad addas, disgwyliadau eich blwyddyn lleoliad ac arweiniad ar gynhyrchu eich cynnig. Yn semester 2 byddwch yn gweithio gyda Chydlynydd Lleoliad i gyflwyno eich cynnig, a fydd wedyn yn cael ei ystyried a\u2019i adolygu. O fod yn llwyddiannus yn y broses hon, byddwch yn mynd ymlaen i wneud eich Lleoliad Diwydiant yn ystod eich trydedd flwyddyn gan ddychwelyd atom wedyn ar gyfer lefel 6 (cyfanswm o 4 blynedd)."}, {"text_idx": "#000039", "text": "Mae\u2019n bosib y caiff ymgeiswyr eu gwahodd i gyfweliad a chyflwyno portffolio o'u gwaith. Mae'n bosibl y caiff profiad ei ystyried hefyd, yn dibynnu ar faint a dyfnder eu gwybodaeth pwnc. Gofynnir i fyfyrwyr dramor, nad ydynt yn medru mynychu cyfweliad, anfon eu portffolio o waith yn ddigidol er mwyn iddo gael ei ystyried."}, {"text_idx": "#000041", "text": "Defnyddir fformatau asesu amrywiol i annog eich dysgu drwy seminarau grw\u0302p, ymdriniaethau a thiwtorialau. Gall hyn fod drwy ryngweithio grw\u0302p gyda dadansoddiad beirniadol ble byddwch yn cyflwyno ystod o waith gan gynnwys llyfrau braslunio, taflenni dylunio, gwaith celf gorffenedig, gwaith 3D, gwaith seiliedig ar sgrin, ffeiliau technegol/cynhyrchu, cyfnodolion, traethodau, a chyflwyniadau clyweledol. Cynhelir adolygiadau o waith ar adegau allweddol yn y Nadolig a chyn y Pasg ac mae hyn yn rhoi amser ichi fyfyrio ar eich cynnydd cyn asesiad terfynol neu grynodol ar ddiwedd y flwyddyn."}, {"text_idx": "#000042", "text": "Ar y cwrs hwn mae\u2019r dysgu a\u2019r addysgu wedi eu llunio i gefnogi myfyrwyr o amrywiaeth o gefndiroedd gydag anghenion amrywiol, ac i hyrwyddo\u2019r amgylchedd dysgu gefnogol a\u2019r gofal bugeiliol y mae\u2019r Ysgol Gelf a Dylunio yn ei ddarparu. Mae\u2019r amserlennu wedi ei ddatblygu i hwyluso dysgu, addysgu a methodolegau asesu ac i ddarparu adborth eglur ac effeithiol i fyfyrwyr."}, {"text_idx": "#000043", "text": "Mae cefnogaeth gadarn ar gael i fyfyrwyr sydd ag anawsterau dysgu, ac fe allant hefyd dderbyn cymorth ychwanegol gan gynorthwywyr cefnogi drwy\u2019r Gwasanaethau Cymorth i Fyfyrwyr."}, {"text_idx": "#000046", "text": "Rydym yn cynnig gweithdai a sesiynau cymorth mewn meysydd megis ysgrifennu academaidd, gwneud nodiadau effeithiol, a pharatoi ar gyfer aseiniadau. Gall myfyrwyr drefnu apwyntiadau gyda thiwtoriaid sgiliau academaidd sydd yno i gynorthwyo gydag agweddau ymarferol o waith prifysgol. Mae gan ein hadran cymorth myfyrwyr fwy o wybodaeth am y cymorth sydd ar gael."}, {"text_idx": "#000048", "text": "Rhoddir pwyslais ar eich datblygiad personol a phroffesiynol, sgiliau cyfathrebu, a sgiliau entrepreneuraidd, fel eich bod yn gymwys iawn i fynd i mewn i ddiwydiant amrywiol sy\u2019n newid yn gyflym. Mae ein graddedigion wedi mynd ymlaen i weithio i gwmni\u0308au fel y BBC, Channel 4, S4C, Disney, Molinare, McKinnon & Saunders, Passion Pictures, Asylum Models and Effects, EA Games a Traveller\u2019s Tales, gan gymryd rolau blaenllaw megis uwch ddylunwyr, arlunwyr/animeiddwyr effeithiau gweledol, gan weithio ar deitlau megis A Bugs\u2019s Life, The Corpse Bride, Frankenweenie a gemau cyfres Harry Potter."}, {"text_idx": "#000049", "text": "Mae cyfleoedd cyflogaeth ar gael ym mhob maes celfyddyd gemau gan gynnwys artistiaid cysyniad, arlunwyr byrddau stori, artistiaid/animeiddwyr llawrydd, dylunwyr cymeriadau, arlunwyr gemau, datblygwyr rhyngweithiol, arlunwyr amgylchfyd a chefndir, delweddwyr llawrydd, gwneuthurwyr modelau, dylunio setiau, celf gwead cyfryngau digidol, paentio digidol, cysodi, goleuo, rigio, effeithiau gweledol ac o\u0302l-gynhyrchu."}, {"text_idx": "#000050", "text": "Mae\u2019r radd hon hefyd yn eich galluogi i ddatblygu ystod o sgiliau trosglwyddadwy a all arwain at amrywiaeth o gyfleoedd cyflogaeth. Mae cyfleoedd pellach hefyd ar gael ar lefel MDEs / MA neu TAR."}]